सरसों का तेल एक बेहद गुणकारी तेल है| तीखे स्वाद के कारण इसे सरसों तेल के अलावा कड़वा तेल के नाम से भी जाना जाता है| भारत के कई प्रान्तों में खाना पकाने के लिए मुख्य रूप से इसी तेल का प्रयोग होता है|
बहुत सारे लोग तो सरसों तेल को केवल खाना पकाने का तेल ही समझते हैं, लेकिन इस तेल के इतने फायदे हैं कि उनके बारे में जानकर आप हैरत में पड़ सकते हैं| आज हम जिक्र करेंगे सरसों के तेल के मालिश की और उसके फायदों की.
सरसों के तेल में बना खाना तो स्वास्थ्यकर और स्वादिष्ट होता ही है, इसके अलावा इस तेल से शरीर की मालिश करने के भी काफी फायदे हैं| चलिए जानते हैं कि सरसों तेल के क्या-क्या फायदे हैं|
• सरसों तेल में विटामिन ई प्रचूर मात्रा में होता है, इसलिए इसका सेवन करने से और शरीर की मालिश करने से त्वचा को पोषण मिलता है| इस तेल की मालिश से त्वचा में कसाव आता है, त्वचा नर्म बनती है और स्वस्थ भी रहती है|
• सरसों के तेल में त्वचा की रंगत को हल्का करने का गुण भी होता है| इसलिए इसका इस्तेमाल सौन्दर्यवर्धक तेल के रूप में भी किया जा सकता है| नियमित रूप से चेहरे पर मालिश करने से ब्लैक स्पॉट्स, टैनिंग, ब्लेमिशेज, एक्ने मार्क्स, और अन्य तरह के निशान दूर होने लगते हैं|
• सरसों के तेल में एंटीबैक्टीरियल और एंटीफंगल गुण भी होते हैं, इसलिए सरसों के तेल की मालिश से त्वचा के संक्रमण और रैशेज दूर होते हैं| इसके सेवन से शरीर के लिए नुकसानदायक टोक्सिन्स भी बाहर निकलते हैं|
• एंटीबैक्टीरियल और अन्य गुणों के कारण ही आयुर्वेद में सरसों तेल को खाना पकाने का तेल नहीं बल्कि एक औषधि माना गया है| शादी से पहले दूल्हा-दुल्हन को जो उबटन लगाया जाता है, उसमें सरसों तेल काफी मात्रा में मिलाया जाता है|
• सरसों के तेल से आप सिर्फ सर में या शरीर की त्वचा पर ही नहीं, बल्कि दांतों और मसूड़ों की भी मालिश कर सकती हैं| सरसों के तेल में थोडा सा रॉक साल्ट मिलाकर इस घोल से दांतों और मसूड़ों पर मालिश करने से दांत साफ़ होते हैं और मजबूत भी बनते हैं| इससे मसूड़ों की सडन, और दांतों के दर्द की समस्या भी दूर होती है|
• भरपूर मात्रा में विटामिन ई होने के कारण सरसों का तेल प्राकृतिक सनस्क्रीन की तरह भी काम करता है| नियमित रूप से चेहरे और शरीर के बाकी हिस्सों की त्वचा पर सरसों तेल की मालिश करने से आप अपनी त्वचा पर मौजूद झुर्रियों को भी कम कर सकते/सकती हैं|
• सिर की मालिश सरसों तेल से करने के भी फायदे हैं| इससे सर का दर्द तो दूर होता ही है, इसके साथ-साथ बालों को भी लाभ मिलता है| सरसों के तेल से नियमित रूप से मालिश करने से बाल घने, काले, और मजबूत बनते हैं| इसकी गंध थोड़ी तीखी होती है, इसलिए अगर आपको इसकी गंध से परेशानी हो तो मालिश करने के आधे से एक घंटे के बाद आप बालों में शैम्पू कर लें|
• सरसों के तेल से मालिश करने से बदन दर्द से राहत मिलती है| बदन-दर्द से छुटकारे के लिए सरसों के तेल में लहसुन, हींग, और अजवाईन मिलाकर इस तेल को गर्म करके मालिश की जाती है|
• इस तेल से मालिश करने से मांसपेशियां मजबूत बनती हैं, इसलिए छोटे बच्चों की इस तेल से खूब मालिश की जाती है|